Током напада на Србију, аустоугарски војници су 12. августа заузели Лозницу, гдје се налазио Штаб мајора Косте Тодоровића, који је био задужен за организовање „Народне омладине” у Босни и Херцеговини. Аустријаници су ту успјели да заплијене његову архиву у којој су се налазили разни подаци о члановима „Народне омладине”, као и о њиховим одласцима у Србију. Ови подаци били су веома корисни аустроугарским истражним органима, а посебно у истрази против омладинаца из Тузле, јер су Тоша и Младен били међу онима који су одлазили у Србију на похађање војног курса.